Dunecan II Scotta Cyning

Dunecan II wæs Scotta Cyning for fif monþum in 1094. He wæs Melcomes sunu Cyninges be Melcomes Cyninges forma wif seo wæs Ingebeorg Finnsdohtor.

In Seremonðe 1094 asettede Dunecan his eam Dufenal Cyning, ac beforan se ilcan winter cwom Dufenal eft and hine slog æt sæcce. Se Cranic bereceþ of his scortum cynedome:

ða Scottas þa Dufenal to cynge gecuron Melcolmes broðer. 7 ealle þa Englisce ut adræfdon. þe ær mid þam cynge Melcolme wæron. Ða þa Dunecan Melcolmes cynges sunu þis eall gehyrde þus gefaren. se on þæs cynges hyrede Willelmes wæs. swa swa his fæder hine ures cynges fæder ær to gisle geseald hæfde. 7 her swa syððan belaf. he to þam cynge com. 7 swilce getrywða dyde. swa se cyng æt him habban wolde. 7 swa mid his unne to Scotlande for. mid þam fultume þe he begytan mihte Engliscra 7 Frenciscra. and his mæge Dufenal þes rices benam. 7 to cynge wearð underfangen. Ac þa Scottas hi eft sume gegaderoden. 7 forneah ealle his mænu ofslogan. 7 he sylf mid feawum ætbærst. Syððan hi wurdon sehte. on þa gerad þæt he næfre eft Englisce ne Frencisce into þam lande ne gelogige

And of his deað bereceþ he:

Ðises geares eac þa Scottas heora cyng Dunecan besyredon 7 ofslogan. 7 heom syððan eft oðre syðe his fæderan Dufenal to cynge genamon. þurh þes lare 7 to tihtinge he wearð to deaðe beswicen.

Dunecan 2